यमन में पेट्रोल की कमी के चलते तेलमंत्री निलंबित  
बयान के अनुसार, राष्ट्रपति अली अब्दुल्ला सालेह का यह फैसला संबंधित विभागों पर दोनों की जिम्मेदारियों को देखते हुए सामने आया है।
यमन के राष्ट्रपति ने ईंधन की कमी के लिए तेल मंत्री और राष्ट्रीय तेल कम्पनी के प्रमुख को निलंबित कर दिया है। तेल की कमी के कारण देश के पेट्रोल स्टेशनों में लंबी कतारें लगी हैं।  रक्षा मंत्रालय के वेबसाइट पर एक बयान में कहा गया तेल एवं खनन मंत्री आमीर सलेम अल-आयदुरस और यमन पेट्रोलियम कम्पनी के कार्यकारी निदेशक उमर अल-अरहाबी को ईंधन की कमी के चलते नाराजगी के कारण उनके पदों से निलंबित कर दिया गया है। बयान के अनुसार, राष्ट्रपति अली अब्दुल्ला सालेह का यह फैसला संबंधित विभागों पर दोनों की जिम्मेदारियों को देखते हुए सामने आया है।